CELEX: 62021CN0200
Language: fi
Date: 2021-03-31 00:00:00
Title: Asia C-200/21: Ennakkoratkaisupyyntö, jonka Tribunalul București (Romania) on esittänyt 31.3.2021 – TU ja SU v. BRD Groupe Société Générale S.A. ja Next Capital Solutions Limited

9.8.2021   
            
            
               FI
            
            
               Euroopan unionin virallinen lehti
            
            
               C 320/12
            
         
      Ennakkoratkaisupyyntö, jonka Tribunalul București (Romania) on esittänyt 31.3.2021 – TU ja SU v. BRD Groupe Société Générale S.A. ja Next Capital Solutions Limited
      (Asia C-200/21)
      (2021/C 320/15)
      Oikeudenkäyntikieli: romania
      
         Ennakkoratkaisua pyytänyt tuomioistuin
      
      Tribunalul București
      
         Pääasian asianosaiset
      
      
         Valittajat: TU ja SU
      
         Vastapuolet: BRD Groupe Société Générale SA ja Next Capital Solutions Limited
      
         Ennakkoratkaisukysymys
      
      Onko direktiivi 93/13 (1) esteenä Romanian siviiliprosessilain 712 §:n ja sitä seuraavien VI luvun säännösten kaltaiselle kansallisen oikeuden sääntelylle, jossa säädetään 15 päivän määräaika, jonka kuluessa velallinen voi pakkotäytäntöönpanon vastustamisen yhteydessä vedota täytäntöönpanoperusteessa olevan sopimusehdon kohtuuttomuuteen, kun otetaan huomioon, että täytäntöönpanoperusteeseen sisältyvien kohtuuttomien ehtojen toteamista koskevan kanteen nostamiselle ei ole säädetty määräaikaa ja että tällaisen kanteen yhteydessä velallisella on mahdollisuus vaatia täytäntöönpanoperusteen pakkotäytäntöönpanon keskeyttämistä siviiliprosessilain 638 §:n 2 momentin mukaisesti?
      
         (1)  Kuluttajasopimusten kohtuuttomista ehdoista 5.4.1993 annettu neuvoston direktiivi 93/13/ETY (EYVL 1993, L 95, s. 29).